En agosto de 2013 Kretschmer cedió, seguntes o Hamburger Abendblatt, o edifició a Gert Baer, d'a interpresa Baer und Baer Consulting. En octubre de 2013 se conoixeba que existiban plans ta a construcción d'un centro cultural y sala de conciertos de seis pisos d'altaria en o Rote Flora. Activistas d'ezquierdas anuncioron o suyo refuse a un eventual cambeo en o teatro. De feito existe dende 2011 un ature en o desenvolique d'obras en a zona: l'edificio d'o Roten Flora no se puet espaldar y s'identifica expresament como Aria d'intrés cheneral y centro cultural municipal. L'asambleya de districto d'Altona confirmó en zagueras d'o mes d'octubre, que l'edificio no se podría espaldar ni modificar y que s'emplegaría como centro cultural d'o districto. Kretschmer pidió manimenos que se podese aplicar un uso privau de l'edificio ya que teneba una ufierta d'una interpresa americana de ropa.